หลิว เหม่ยเจียน

หลิวเหม่ยเจียน (จีน:劉美娟; พินอิน :Lau Mei Guen; กวางตุ้ง :Liu2 Mei3 Juan1; อังกฤษ:Eugina Lau)
เป็นนักแสดงหญิงชาวฮ่องกง ที่อดีตเคยเป็นที่รู้จักทั่วเอเชียในช่วงกลางยุค 80s-ต้นยุค 90s 
เธอผู้นี้ก้าวเข้ามาในวงการบันเทิง โดยเริ่มจากเข้าร่วมประกวดนางงามแอโรบิกบิวตี้ ซึ่งจัดการประกวดเป็นครั้งแรกโดยสถานีโทรทัศน์ทีวีบี เมื่อปีพ.ศ. 2528 และสามารถคว้ารางวัลรองชนะเลิศอันดับ 1 มาครอง ต่อมาได้เซ็นสัญญาเป็นนักแสดงกับทางค่ายทีวีบี และมีผลงานละครเฉียด 25 เรื่องในช่วงระยะเวลา 9 ปี ถึงแม้เธอจะไม่โด่งดังเหมือนดาราในยุคเดียวกันอย่าง โจว ไห่เม่ย, เส้า เหม่ยฉี, เติ้ง ชุ่ยเหวิน หรือ หลี เหม่ยเสียน เพราะเธอไม่ใช่คนสวยจัด
แต่เธอก็มีผลงานละครอัดแน่นทุกปี และปีละหลายเรื่อง จนทำให้ผู้ชมละครในยุคนั้นต่างจดจำเธอได้ โดยปริยาย

บทที่เธอได้รับมีทั้งนางรองและนางเอก แต่ส่วนใหญ่แล้วมักจะเป็นผู้ร่วมแสดงแต่มีความโดดเด่นและมีความสำคัญกับเรื่อง เช่น เจงกีสข่าน, เดชเซียวฮื่อยี้, จอมดาบฟ้าคำรณ, จอมโจรดาบทอง, อาญาทมิฬ พลิกแฟ้มคำพิพากษา ภาค1-3 เป็นต้น แต่ก็มีบางเรื่องที่เธอเป็นนางเอก เช่น ซิกัง จอมพยศ, มังกรคะนองรัก,ซ้องกั๋ง ผู้ยิ่งใหญ่แห่งเขาเหลียงซาน เป็นต้น

หลิวเหม่ยเจียน มีชื่อเล่นว่า หยิ่งคู่ เธอเกิดเมื่อวันที่ 28 พฤศจิกายน พ.ศ. 2510 ในครอบครัวคริสเตียน หลังจากเรียนจบในระดับชั้นมัธยมปลาย เมื่ออายุ 17 ปี เธอได้เข้าประกวดเวทีนางงามแอโรบิกบิวตี้ (Miss Aerobic Beauty Pageant) ซึ่งสถานีโทรทัศน์ทีวีบี เป็นผู้จัดการประกวด
เมื่อปี พ.ศ. 2528 คอนเซ็ปต์การประกวดเวทีนี้ไม่ได้เน้นเรื่องความสวย แต่เป็นการ หาสาวงามที่มีรูปร่างดี และสุขภาพดี ซึ่งหลิวเหม่ยเจียน เองก็สามารถคว้ารางวัลรองชนะเลิศอันดับ1 มาครองได้สำเร็จ

หลังจากนั้นเธอได้ลงสัญญาการเป็นนักแสดงกับสถานีโทรทัศน์ทีวีบี ทันที และมีผลงานละครเรื่องแรก คือ ม่านรัก...ม่านละคร (Movie Maze 1985) ซึ่งได้ร่วมแสดงกับ หลิวชิงหยุน กงฉือเอิน และ เส้าเหม่ยฉี ในช่วงแรกที่เธอเข้าวงการ มีบางคนเห็นว่าเธอมีใบหน้าบางมุม ที่คล้ายกับดาราสาวผู้ล่วงลับ องเหม่ยหลิง จึงมักเรียกเธอว่า เป็นตัวแทนขององเหม่ยหลิง

สถานีโทรทัศน์ทีวีบี ผลักดันเธอขึ้นมาเป็นอย่างมาก และป้อนงานละครดี ๆ ให้กับเธอได้ร่วมแสดงมากมาย มีทั้งบทนางรองและนางเอกสลับเรื่องกันไป เช่น ซิกัง จอมพยศ (Suet Gwong Fan Tong 1986), เจงกีสข่าน (Genghis Khan 1987), เฮงแน่...ชีวิตนี้ (The Upstart and the Self-Made Man 1987) เป็นต้น และบทบาท "องค์หญิงเตียเช็ง" ในผลงานละครสุดฮิตเรื่อง เดชเซียวฮื่อยี้ (Two Most Honorable Knights 1988) ก็ทำให้เธอมีชื่อเสียงเป็นที่รู้จักในระดับเอเชีย จนเธอมีงานโชว์ตัวตามต่างประเทศบ่อย ๆ เช่น มาเลเซีย สิงคโปร์ และไทย

ผลงานเด่น ๆ ถัดมาที่เธอร่วมแสดงคือเรื่อง
จอมดาบฟ้าคำรณ (Long Ting Zheng Ba 1989), กลับเมืองจีนดีกว่า (come back to love 1989) เป็นละครที่ต่างได้รับความนิยม ต่อมาก็เป็นนางเอกในละครฮิตเรื่อง คู่แค้นเลือดต่างสี (The Witness Of Time 1990), มังกรคะนองรัก (The Legend Of The Dragon Pearl 1990) และ ซ้องกั๋ง ผู้ยิ่งใหญ่แห่งเขาเหลียงซาน(Story of the Water Margin 1992) แต่ถึงกระนั้น...ก็ดูเหมือนว่าเธอจะไปได้ดีกับบทนางรอง เสียมากกว่า

ถัดมาในบทบาททนายสาว ที่เข้มข้นและท้าทายที่สุดในชีวิตการแสดงของเธอในละคร อาญาทมิฬ หรืออีกชื่อ พลิกแฟ้มคำพิพากษา ภาค1-3 ถือได้ว่าเป็นบทบาทที่ถูกจดจำมากที่สุดในชีวิตการแสดงของเธอ ในเรื่องนี้เธอเล่นได้ดีเยี่ยมกับบททนายสาว ที่ต้องเชือดเฉือนบทบาทกับนักแสดงคนเก่งอย่าง เฉิน ซิ่วเหวิน อย่างถึงพริกถึงขิง จนเธอได้รับคำชื่นชมกับบทบาทในละครเรื่องนี้เป็นอย่างมาก จนมาถึงละครเรื่องสุดท้ายก่อนที่เธอจะหันหลังให้กับวงการบันเทิง คือเรื่อง 10 คดีฉาวเขย่ากรุง (Passion Among Us 1994) ซึ่งเป็นการร่วมงานกับนักแสดงหญิงชื่อดัง เบอร์ต้น ๆ ของสถานีโทรทัศน์ทีวีบี ในขณะนั้นอย่าง เหลียง เพ่ยหลิง

ในอดีตเป็นที่รู้กันดีว่า หลิวเหม่ยเจียน คบกับ หลิวชิงหยุน ตั้งแต่เข้าวงการใหม่ ๆ ทั้งคู่พบรักกันหลังจากที่ได้ร่วมงานกันในละครหลายต่อหลายเรื่องจนกลายเป็นความรู้สึกที่ดีต่อกัน หลังจากปิดกล้องละครเรื่อง ซิกัง จอมพยศ (Suet Gwong Fan Tong) ที่ทั้งคู่ร่วมแสดงด้วยกัน ทั้งสองก็ตัดสินใจประกาศคบหากัน อย่างจริงจัง
ทั้งคู่ดูเหมาะสมกันและความรักของทั้งคู่ก็ดำเนินไปได้ด้วยดี ถึงจะไม่หวือหวาเหมือนคู่รักคู่อื่น ๆ ในวงการบันเทิง ก็ตาม ต่อมาก็มีข่าวว่าทั้งสอง
เลิกกัน หลิวเหม่ยเจียน หันไปคบกับนักแสดงหนุ่มมาแรงในค่ายเดียวกันอย่าง เส้าจงเหิง แทน
และหลิวชิงหยุน ไปพบรักกับ ดาราสาวรุ่นน้อง อย่าง กัวอ้ายหมิง
ต่อมาหลิวเหม่ยเจียน ก็มีอันต้องเลิกลา กับ เส้าจงเหิง ด้วยเหตุผล อันใดไม่มีใครทราบ

หลิวเหม่ยเจียน เข้าพิธีวิวาห์กับนักร้อง-นักแสดงหนุ่ม จางฉงเต๋อ (張崇德) เมื่อวันที่ 19 กุมภาพันธ์ พ.ศ. 2548 เธอได้ให้กำเนิดลูกชายคนแรกแก่เขา แต่ทว่าลูกคนนี้มีชีวิตได้แค่หนึ่งวันก็เสียชีวิต ต่อมาในปีพ.ศ. 2549 เธอได้ตั้งครรภ์อีกครั้งและมีบุตรชายหนึ่งคน และในเดือนกันยายน พ.ศ. 2551 เธอได้ให้กำเนิดลูกสาวอีกหนึ่งคน

ปีพ.ศ. 2529:-
ปีพ.ศ. 2530:-
ปีพ.ศ. 2531:-
ปีพ.ศ. 2532:-
ปีพ.ศ. 2533:-
ปีพ.ศ. 2534:-
พ.ศ. 2535:-
ปีพ.ศ. 2536:-
ปีพ.ศ. 2537:-